[{"text_idx": "#000003", "text": "Rydym wrth ein bodd o fod wedi ennill y teitl Darparwr Hyfforddiant Eithriadol y Flwyddyn ar gyfer sefydliadau mawr yn seremoni wobrwyo ddiweddaraf y Sefydliad Rheolaeth Siartredig (CMI). Roedd Cinio 75-mlwyddiant y Llywydd, a gynhaliwyd yn yr Amgueddfa Byd Natur yn Llundain ar 22 Tachwedd, yn cydnabod arweinwyr eithriadol o bob rhan o\u2019r Deyrnas Unedig."}, {"text_idx": "#000004", "text": "Mae\u2019r wobr yn cydnabod Ti\u0302m Dysgu Seiliedig ar Waith y Coleg, sy\u2019n hyrwyddo\u2019r CMI a\u2019r buddion y mae\u2019n eu darparu i unigolion a sefydliadau."}, {"text_idx": "#000005", "text": "\u201cRydym yn hynod falch o ennill y wobr fawreddog hon sy\u2019n cydnabod ein gwaith rhagorol yn cefnogi datblygiad arweinyddiaeth. Mae derbyn y wobr hon, ochr yn ochr a\u0302\u2019r arweinwyr gorau o bob rhan o\u2019r Deyrnas Unedig, yn anrhydedd llwyr. Mae ein ti\u0302m arweinyddiaeth a rheolaeth gwych, dan arweiniad Michelle Corker, yn cefnogi partneriaid sy\u2019n gyflogwyr i ddatblygu arweinwyr eithriadol ar bob lefel yn eu sefydliadau. Mae cyfres CMI o gymwysterau a\u2019r llwybr dilyniant i fod yn Rheolwr Siartredig yn darparu fframwaith gwych i ni deilwra ein cefnogaeth.\u201d"}, {"text_idx": "#000007", "text": "Mae dysgu proffesiynol a datblygu arweinyddiaeth hefyd wrth galon gweledigaeth strategol y Coleg. Mae arweinwyr a darpar arweinwyr yn y Coleg yn cymryd rhan yn ei raglen Arweinyddiaeth Bobl-ganolog arobryn, gyda llawer yn mynd ymlaen i ddilyn hyfforddiant arweinyddiaeth ffurfiol gyda\u2019r CMI."}, {"text_idx": "#000008", "text": "\u201cMae ennill y wobr hon yn dyst gwych i dalent, ymroddiad ac angerdd ein pobl, a\u2019n hymrwymiad i sicrhau ein bod yn galluogi pob un o\u2019n myfyrwyr i fod y cyfan y gallant fod.\u201d"}]